
**ЧИТАЛИЩЕ “СЪЗНАНИЕ 1873” – БРЕСТОВИЦА ОБЩИНА “РОДОПИ”-ПЛОВДИВ**

**с. Брестовица, ул. “Площад Съединение” № 1А**

**Член на Международния Танцов Съвет – CID-UNESCO**

[**ch\_saznanie@abv.bg**](mailto:ch_saznanie@abv.bg)

[**ch\_saznanie@yahoo.com**](mailto:ch_saznanie@yahoo.com)

**ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ -2024г.**

**НА ЧИТАЛИЩЕ “СЪЗНАНИЕ 1873” С.БРЕСТОВИЦА ОБЩИНА “РОДОПИ”**

Основните цели и задачи на НЧ „Съзнание 1873” с. Брестовица са: задоволяване потребностите на гражданите свързани с развитие и обогатяване на културния живот; запазване на обичаи и традиции, разширяване на знанията в областта на културата, науката и изкуствата, осигуряване на достъп до информация, възпитание и утвърждаване на национално самосъзнание в дух на демократизъм, родолюбие и общочовешка нравственост.

**Членство на читалище „Съзнание 1873”**

Да продължи членството в:

* **ЮНЕСКО**
* Асоциация „Съвременни читалища”

Да стане член на:

* Национална секция ЦИОФФ – България

**ОСНОВНИ ДЕЙНОСТИ**

**за постигане на целите през 2024г. са:**

**1.Поддържане на библиотеката към читалището:**

* Опазване и съхранение на библиотечния фонд
* Обогатяване на библиотечния фонд с 50 нови издания
* Създаване и поддържане на електрона информационна мрежа
* Закупуване на библиотечна програма съобразена с българските стандарти
* Предоставяне на достъп до информация
* Организиране на мероприятия свързани с библиотечната дейност – среща с писатели , литературни четения ,литературни състезание ,викторини и др.

**2.Развитие на любителското художествено творчество**

**Да продължи функционирането на:**

* женска певческа група за народни песни
* женска певческа група за стари градски песни
* детски танцов състав
* младежки танцов ансамбъл "Тракийци"
* Група за автентичен фолклор

Поддържане на двата автентични обичая свързани с бита на Брестовица , с цел участие в национални събори за автентичен фолклор / ЗАРЯЗВАНЕ , ТУЙКАНЕ

* Подготовка на съставите към читалището с програма от 60 минути с цел участие в местни , общински , регионални и национални чествания , както и международни участия
* Обогатяване на битовия кът в читалището с нови предмети

**3.Организиране на курсове , школи , кръжоци и други**

Да продължи функционирането на:

* школа за народни танци с деца 1 - 4 клас
* кръжок по приложно изкуство с деца от 1-7 клас , младежи и възрастни жени
* работилница за :

- изготвяне на сувенири с материали от лоза и грозде

- варене на сладко от грозде, лозови листа ,шара ,басма , стафиди и други

необходими при организирането на фестивал „Брестовица –грозде и вино” .

**4.Развитие на културно-просветна дейност**

**4.1.Организиране и провеждане на :**

* **21.01.2024г**.Бабин ден
* **13.02.2024г**. - Тържествен концерт посветен на „Трифон Зарезан” –празник на селото
* **14.02.2024г.** - **„Трифон Зарезан” - Празник на Брестовица**
* **01.03.2024г**.Тържество посветено на 1 март –ден на самодееца
* **3 МАРТ**- Национален празник на Р БЪЛГАРИЯ - викторина с ученици от 3- 7 клас
* **23.04.2024г**.- Световен ден на книгата и авторското право по инициатива на ЮНЕСКО - свободен достъп на книги от 18 и 19 век с висока литературна стойност собственост на библиотеката към НЧ „Съзнание 1873”
* **Мисиц април 2024г**.ВЕЛИКДЕН - Конкурс за най- красиво боядисано яйце с деца от кръжока по приложно изкуство .
* **09.05.2024г** Летен никулдин - Поклонение пред параклис „Св.Никола”

/ раздаване на курбан/

* **11.05.2024г**. – Ден на библиотекаря – „Малкото четене” с деца от 2-6 клас
* Мероприятия посветени на 24 май / конкурси за рисунка, есе и стихотворение ,тържествен концерт , съвместно с ОУ „Христо Ботев” с. Брестовица „ , ОДЗ „Първи юни” и НЧ „Съзнание 1873”.
* Среща с писател
* Празник на детето 1 юни, съвместно с ОУ „Христо Ботев” с. Брестовица и ОДЗ „Първи юни” и НЧ „Съзнание 1873”.
* **21 –ви Регионален събор „Родовата памет „ в местността „Бряновщица”месец август \_2024г.**
* **13 –ти Национален фестивал „Брестовица- грозде и вино”**

**Месец октомври2024г.**

* 1 ноември ден на народните будители -Литературно състезание „Будителите в моя роден край „ с ученици от 3-7 клас
* **06.12.2024г** - Никулден -Поклонение пред параклис „Св.Никола”

/ раздаване на риба /

**4.2. Участие на читалището в:**

* Мероприятия организирани от други читалища на територията на община „Родопи” и страната .
* Национални фестивали - „Столетово пее” с.Столетово , общ.Карлово м.юни; Листопад на спомените „ гр Варна м.октомври ; Орфееви празници гр. Смолян м.юни; „Нежни чувства” гр.Пловдив м.юни и др.
* Международни фолклорни фестивали- Детски фестивал „Раховче”,гр.Г.Оряховица м.юни; „Малешево пее и танцува „с.Микрево, община „Струмяни”м.октомври; Международен фолклорен фестивал „Пауталия” гр.Кюстендил; Международен детски и млaдежки фестивал „MAGIA ITALIANA”, Италия – Белария - Иджеа Марина .

**4.3.Събиране и разпространяване на знания за родния край**

* Да продължи функционирането на Центъра за популяризиране на българската фолклорна традиция –/създаден по реализирани проекти на читалището към НФК „Родовата памет – оптимизъм и самочувствие„ и ”Младостта мечтае – традицията пази”

**Конкретно:** събиране и описване на народни песни; издаване на книжка със събраните песни; разработване на три нови песни от женска певческа група .

**5.Осигуряване на достъп до информация**

* предоставяне на компютърни и интернет услуги

**6.Младежки дейности**

* проучване на културните потребности на младите хора в Брестовица
* организиране на тържества за Коледа и Нова година; за 8-ми март; първа пролет; деня на християнското семейство и други .
* популяризиране дейността на читалището с цел :

-Утвърждаване на мотивиран траен интерес у младите хора към собствените им корени, самобитност и културно наследство.

-Съхраняване на културната идентичност и насърчаване на културното образование и възпитание за приобщаване на младите хора и децата към националните и общозначими културни ценности.

**7.Социална програма**

* организиране на благотворителни концерти
* дарения за сираци
* подпомагане на социално слаби читалищни членове и деца самодейци

**8.Набиране на средства за финансова стабилизация**

* дарители- фирми, организации, кооперации с цел набиране на допълнителни средства
* участие с проекти към фондации и програми

**9.Ремонт на читалищната сграда**

**Информация за материалната база на НЧ ”Съзнание 1873”**

Читалищната сграда е построена през 1963 година чрез самостоятелен и доброволен труд на населението. Площта на сградата е 1113 кв.м./ застроена площ/ , включваща общо 27 помещения , от които киносалон и балкон с 560 места, библиотека и книгохранилище, две репетиционни зали, две помещения за реквизит , две гримьорни , пет помещения отдадени за временно ползване под наем,кино кабина , осем тоалетни ,канцелария , център за популяризиране на българската фолклорна традиция и две допълнителни помещения .

В читалищната сграда има 72 врати и 55 прозореца / двойни -18 и единични 19/ ,

/ без камината и дискотеката / . Тази информация е предоставяме за да стане ясно на всички Вас за трудността при поддръжката на материалната база .

Дъските на сцената са изгнили, паркета в киносалона на места също е изгнил, стените на киносалона не са освежавани от 1963 година .

Независимо от големината на читалищната сграда ЧН смята ,че МАТЕРИАЛНАТА БАЗА Е В ДОБРО СЪСТОЯНИЕ .

**Но за да продължим да осъществяваме дейността си като единствен културен център в Брестовица е необходимо да извършим следните ремонтни дейности:**

**Необходимост от ремонт**

**Социална обосновка**

**Материалната база** е един от основните фактори за развиване на каквато и да било дейност що се отнася до осъществяването на такава, в обществена полза. Реализацията на ремонта ще допринесе до стимулиране на участие на по-голяма група от населението в мероприятия, организирани от ЧИТАЛИЩЕТО до активност и осмислена ангажираност с проблемите на културната идентичност, традициите и модерността. **Защото населението на Брестовица, стотиците ентусиазирани самодейци и хората, работещи за съхраняването на българските традиции и дух, не възприемат сградата на Читалището само като архитектурна забележителност, като великолепен палат от мрамор, за тях тя е собствен дом. И всички ние като истински добри български стопани, подвластни на родовата памет, искаме здрав, красив и уютен дом – за нас и нашите деца.**

**1.Ремонт на сцената –**

1.1. Подмяна на дъските

**2.Ремонт на киносалона и балкона с 560 места**

2.1.Изкърпване и освежаване на стените

2.2.Подмяна на осветителните тела в киносалона и балкона

2.3.Частична подмяна на паркета в киносалона и балкона

2.4. Ремонт на столовите общ брой / киносалон и балкон/ **560**

**3.** **Изкърпване и освежаване стените и тавана на библиотеката и книгохранилището**

**4. Подмяна ламарина на покрива - 10 листа по 2 кв.м.**

**5. Изолиране на влагата в библиотеката**

**6. Подобряване достъпа на хора с увреждания – изграждане на рампа пред входа на читалището**

**Читалищно настоятелство**

**Председател:........................................**

**/Здравка Мерджанова/**

**О Т Ч Е Т**

**ЗА ДЕЙНОСТТА НА ЧИТАЛИЩНОТО НАСТОЯТЕЛСТВО НА ЧИТАЛИЩЕ "СЪЗНАНИЕ 1873" за 2023година**

Основните цели и задачи на Народно читалище „Съзнание 1873” са свързани с развитие и обогатяване на културния живот; запазване на обичаи и традиции, разширяване на знанията в областта на културата, науката и изкуствата, възпитание в дух на демократизъм, родолюбие и общочовешка нравственост.

Работата на Читалищното настоятелство е подчинена на изготвена, обсъдена и приета от Общото събрание програма, включваща основните задачи, които определят насоките в дейността на читалището:

**2023 гадина –** **ЮБИЛЕЙНА** година , наситена с многоброини инициативи, мероприятия и изяви на нашето читалище потчинени на :

* **150 години Народно читалище „Съзнание 1873” с.Брестовица**
* **60 години от построяването на читалищната сграда**
* **30 години танцов състав „Тракийци” /във всички форми- детска школа , детски танцов състав , младежки танцов състав /**
* **30 години женска певческа група за народни и стари градски песни**

**Членство на читалището :**

Народно читалище „Съзнание 1873” е член на ЮНЕСКО в резултат на което читалището получава покани и контакти за участия в различни международни фолклорни фестивали конгреси и мероприятия организирани от ЮНЕСКО .

Народно читалище „Съзнание 1873” е член на Асоциация „Съвременни читалища”

Народно читалище „Съзнание 1873” е член на Фондация „Международен съвет на организаторите на фестивали за фолклор и традиционни изкуства – България /ЦИОФФ-България/

Народно читалище „Съзнание 1873” е член на Върховния читалищен съюз.

**ОСНОВНИ ДЕЙНОСТИ**

**1.Поддържане на библиотеката към читалището.**

Читалището притежава богата библиотека с 15 133 тома художествена , детска и научно- популярна литература. През 2023г. читателите са 282 ,а раздадените библ. ед са 4 467.Основните задачи по които работи библиотеката са свързани с опазване и съхранение на библиотечния фонд, обогатяване и популяризиране на същия. Фонда на библиотеката се обогати със 104 нови книги .От тях по проект „Българските библиотеки-съвременни центрове за четене и информираност”, са 74 библ.ед.на стойност 1 229,35лв и от дарения 30 библ.ед. на стойност 119,66лв Читалището е абонирано за електронен насител на списание ББИА /БЪЛГАРСКА БИБЛИОТЕЧНО-ИНФОРМАЦИОННА АСОЦИЯЦИЯ . Всички библ.ед. за свободен достъп са описани и подготвени за обработка в библиотечна програма.

През тази гадина мероприятията свързани с библиотечната дейност са подчинени на 150 годишния юбилей на читалищего.:

* **Конкурс** „Моето читалище“ в следните категории: „Литература“; „Фотография“ и „Рисуване“. В него се включиха общо 82-ма участника от цялата страна
* **Маратон на четенето-**В дните между 2 април, обявен за Международен ден на детската книга и 23 април, обявен за Международен ден на книгата и авторското право, в библиотеката се включиха над 50 деца от детската градина и училището в Маратона на четенето. Всички прояви бяха съпътствани с изложба на книги и ден на отворените врати

**Изложба и витрини :**

**13.02.2023 г.** – организирана изложба „Трифон Зарезан през годините“;

**12.08.2023 г**. – организирана изложба с рисунки на участниците от конкурса „Моето читалище“, организиран по повод 150 годишния юбилей на читалището;

**01.12.2023 г-** - организирана изложба със снимки на тема „НЧ „Съзнание 1873“ – минало, настояще и бъдеще“, посветена на 150 годишния юбилей на читалището;

Витрини, свързани с бележити личности

**2.Развитие на любителското художествено творчество**

През отчетния период към читалището функционираха следните колективи:

2.1.Женска певческа група за народни и стари градски песни

2.2.Детски танцов състав „Тракийци”.

2.3.Младежки танцов състав „Тракийци“

2.4.Група за изворен фолклор

**3.Организиране на курсове, школи, кръжоци и други**

3.1. Детска школа за народни танци

3.2.Кръжок по приложно изкуство с деца от 2 -7 клас , младежи и възрастни жени .

3.3. Ателие за ръчно изработени предмети от читалищни членове

Предметите които се изработват са част от организирането и провеждането на фестивал „Брестовица –грозде и вино ”

**4.Развитие на културно-просветна дейност**

**През изтеклата 2023 година дейността на НЧ „Съзнание 1873” бе подчинена на** :

**150 години - Народно читалище „Съзнание 1873” с. Брестовица**

**60 години от построяването на читалищната сграда**

**30 години танцов състав „Тракийци” /във всички форми- детска школа , детски танцов състав , младежки танцов състав /**

**30 години женска певческа група за народни и стари градски песни .**

**Организиране и провеждане на общоселски празници :**

**1 януари - сурваки**

**21 януари** Ден на Родилната помощ – провеждан вече 30 години по инициатива на читалището с участието на женска певческа група

**13 февруари -**  Тържествен концерт организиран от читалището с участие на самодейните състави и посветен на празника на Брестовица „Трифон Зарезан”

**13.02.2023 г.** – организирана фото изложба „Трифон Зарезан през годините“;

**14 февруари „**Трифон Зарезан „– празник на Брестовица / участие на всички състави и членове на читалището / .

**19.02.2023г. –**Поклонение и рецитал пред барелефа на Васил Левски във Влаховата къща

**Първи март** .– Ден на самодееца / тържества със самодейните състави/

**Трети март –** Викторина на тема „3 март“ с участие на деца от 3-7 кла**с**

**13.04.2023г. Великден –боядисване на яйца**

**29.04.2023г.** -Световен ден на танца .Отбелязва се от 1982 г. по решение на ЮНЕСКО.

В тази връзка репетициите на съставите към читалището бяха посветени на този ден .

**09.05.2023г**.- Летен Никулден – Организирано поклонение пред параклис „Св.Никола” / раздаване на риба /

**23.05. 2023г**.– Концерт посветен на 24 МАЙ с участието на читалището ,ОДЗ „Първи юни , ОУ „Христо Ботев „ –Брестовица .

**01.07.2023г.-** Участие на танцовите съставикъм читалището в Ретро събор -Брестовица

**19.08.2023г.** – 20-ти регионален събор „Родова памет” организиран по инициатива на читалището с участие на танцовите състави към читалището и гости / раздаване на курбан за здраве/

**22-23септември 2023г.** – дванадесето издание на Национален фестивал „Брестовица –грозде и вино” проведен под патронажа на г-н П. Михайлов –кмет на община „Родопи”. Във фестивала взеха участие състави от цялата страна.

**Общо – 630 участника .**

**01.11.2023г**. – Ден на народните будители – литературно състезание с деца от ДТС

**06.12.2023г**. –Никулден –организирано поклонение пред параклис „Св.Никола”./ раздаване на риба/

**17.12..2023г**. – коледно-новогодишни тържества със съставите към читалището.

**КОНКРЕТНИ ЮБИЛЕЕНИ МЕРОПРИЯТИЯ**

**Месец март 2023г. -** По повод 150-ата година от основаването на читалището се организира национален конкурс „Моето читалище“ в следните категории: „Литература“; „Фотография“ и „Рисуване“. В него се включиха общо 82-ма участника от цялата страна, като всеки един от тях получи грамота, сборник, издаден от НЧ „Съзнание 1873“, с. Брестовица с включени всички изпратени творби в категорията „Литература“ – стихотворения, есета и разкази и по един брой от издадения юбилеен брой на юбилеен читалищния вестник „Селски лъч“.

**10.06.2023 г**. – Гостуване на самодеен театрален състав при НЧ "Просвета 1862", гр. Перущица с комедията "Балкански аристократи",

**27.06.2023 г**. – Гостуване на Театрално студио "Мелпомена", гр. Пловдив с комедия "Клуб щастие"

**12.08.2023 г**. – организирана изложба с рисунки на участниците от конкурса „Моето читалище“, организиран по повод 150 годишния юбилей на читалището;

**25.11.2023г**. - заупокойна литургия за починали читалищни дейци в църквата „Св. Тодор Тирон „ с.Брестовица

**28.11.2023г**.- Отпечатване и разпространение на юбилеен вестник „Селски лъч“ , единствения в България читалищен вестник  **, издаван през 1910 -1912г. от нашето читалище.**

**28.11.2023г-** Издаване и разпространение на юбилеен сборник с включени всички творби на участниците в категория „Литература“.

**01.12.2023 г**- - организирана фото изложба със снимки на тема „НЧ „Съзнание 1873“ – минало, настояще , бъдеще“, посветена на 150 годишния юбилей на читалището;

**02.12.2023г. – Юбилеен тържествен концерт с участието на всички самодейци и ветерани**

**Участие в национални празници и мероприятия**

**12.02.2023г**.- участие на Младежки танцов състав във фолклорен фестивал - Пловдив

**25.03.2023г.** участие на Младежки танцов състав в Международен фолклорен фестивал – Пловдив

**02.07.2023г**.участие на танцовите състави към читалището в АРТ Фест „Тайните на бабината ракла с. Ягодово ,община „Родопи“

Организираните и проведени мероприятия на местно , национално и международно ниво се осъществиха благодарение на добрата организация и умението на читалищното ръководство да работи в екип . Всички изяви на самодейните състави са стимул за неуморния труд на ръководители, самодейци, читалищно настоятелство и за утвърждаване престижа на селото, община «Родопи» и страната ни .

Като цяло дейността на Читалището, свързана с културно-просветната дейност е много добра. Целта на ЧН е да се популяризира читалищната дейност с всички нейни направления .Да се запази и издига престижа на читалището. То да намери своето естествено място във времето на социални и обществени промени и да се превърне в още по-активен и притегателен център с адекватна роля в обществото ни.

**5.Осигуряване на достъп до информация**

Към читалището има създаден :

**Център за селскостопански консултации** **и интернет услуги**– много земеделски производители търсят нашата помощ при регистрация като земеделски производители ,попълване на данъчни декларации и др. ксерокс услуги , набор на текст , изготвяне и отпечатване на некролози и др.

**6.Младежки дейности**

* **Център за популяризиране на българската фолклорна традиция –**

/ включва всички читалищни дейци - служители, ръководство, самодейци**/** създаден по реализирани проекти на читалището **„Родовата памет – оптимизъм и самочувствие„ и ”Младостта мечтае – традицията пази” и има за цел** утвърждаване на мотивиран траен интерес у младите хора към собствените им корени,самобитност и културно наследство,съхраняване на културната идентичност и насърчаване на културното образование и възпитание за приобщаване на младите хора и децата към националните и общозначими културни ценности.

В тази връзка издирването и възстановяването на местни обичаи и традиции , песни и други е приоритет в основната дейност на читалищното ръководство.

Изпълнението на проект **„Традиция и приемственост –огън и глина, две прегръдки в един ритуал „Туйкане”**  по програма „Живо наследство” , както и издирените и разработени две автентични песни от Брестовица , свързани с гроздето и виното включени в репертоара на ансамбъл «Таркийци» са показателни .

Цялостната дейност на читалищното ръководство е насочена към децата и младите хора на Брестовица. Организираните мероприятия и включването на все повече деца и младежи в тях ни дава основание да смятаме ,че до известна степен сме постигнали резултати в работата си с тях.

Посланието на читалище „Съзнание 1873” „Познай себе си” към младите хора и децата на Брестовица дава възможност на всички тях да се запознаят с местните традиции, дошли през вековете , да участват в тях и да ги съхранят.

7**.Социална програма**

Всички мероприятия на читалището свързани с честванията посветени на 150 годишния юбилей бяха благотворителни.

Всички мероприятия и концерти се организираха безплатно за населението на Брестовица.

**8.Набиране на средства за финансова стабилизация**

Пълноценното развитие на културно-просветната дейност е пряко свързана с финансовото състояние, със състоянието и възможностите на материалната база и много други показатели. През изтеклата година разчитахме на субсидията от ДБ , общинска субсидия и собствени средства за заплати , дейност , поддръжка и ремонт на читалищната сграда.

**9.Ремонт на читалищната сграда**

**Информация за материалната база на читалище „Съзнание 1873”**

Читалищната сграда е построена през 1963 година чрез самостоятелен и доброволен труд от населението на Брестовица.Площта на сградата е 1113 кв.м./ застроена площ/ , включваща общо 27 помещения,от които: киносалон с 560 места, библиотека с книгохранилище , две репетиционни зали, две помещения за реквизит, две гримьорни, три помещения отдадени за временно ползване под наем , кино кабина , осем тоалетни и три допълнителни помещения .

В читалищната сграда има 72 врати и 55 прозореца / двойни -18 и единични 19 / . / без камина и дискотека/.Тази информация е представяме за да стане ясно на всички за трудността при поддръжката на материалната база.

**През изтеклата 2023г. извършихме ремонт на една от тоалетните в задно крило на сградата.**

Читалищното настоятелство смята че МАТЕРИАЛНАТА БАЗА НА ЧИТАЛИЩЕТО Е В СРАВНИТЕЛНО ДОБРО СЪСТОЯНИЕ.

**Но за да продължим да осъществяваме дейността си като единствен културен център в Брестовица е необходимо да извършим следните ремонтни дейности:**

**Необходимост от ремонт**

**Социална обосновка**

**Материалната база** е един от основните фактори за развиване на каквато и да било дейност що се отнася до осъществяването на такава, в обществена полза. Реализацията на ремонта ще допринесе до стимулиране на участие на по-голяма група от населението в мероприятия, организирани от ЧИТАЛИЩЕТО до активност и осмислена ангажираност с проблемите на културната идентичност, традициите и модерността. **Защото населението на Брестовица, стотиците ентусиазирани самодейци и хората, работещи за съхраняването на българските традиции и дух, не възприемат сградата на Читалището само като архитектурна забележителност, като великолепен палат от мрамор, за тях тя е собствен дом. И всички ние като истински добри български стопани, подвластни на родовата памет, искаме здрав, красив и уютен дом – за нас и нашите деца.**

**1.Основен ремонт на тоалетната в задно крило / до сцената /**

**2. Частичен ремонт на покрива**

**3.Изолиране на влагата в библиотеката**

**3.Ремонт на водната инсталация в сградата на читалището**

**4.Подобряване на достъп до хора с увреждания – изграждане на рампа пред входа на читалището**

Продължава инициативата ни за участие с проекти в различни фондове и програми. Целта на тези участия е финансирането на различни идеи свързани както с основните направления в дейността на читалището така също и с начинания свързани и касаещи селото и региона.

Цялостната дейност на Читалището не може да се разглежда като изолирано явление встрани от обществения живот на селото. Изключително важен е и въпроса с екиптността ,, разбирателството между всички заинтересовани. Постигнатото дотук не може да се постигне без общите усилията на читалищното ръководство, служители, самодейци , наематели, дарители , ръководители, родители, обществеността , фирми обществени и държавни институции.

За бъдеще се надяваме да срещаме по- широка обществена подкрепа от всички за да продължим нашата работа.

Читалищното настоятелство счита, че в основни линии е проучило духовните потребности на населението в Брестовица, които са намерили израз във формите на читалищната дейност. Популяризирали сме дейността си пред представители на ЮНЕСКО. Поддържаме международни контакти с Румъния, Франция, Турция, Македония, Сърбия, Гърция, бесарабските българи от Молдова /град Твърдица/. Като резултат от осъществените контакти в Брестовица през годините са гостували- три пъти танцов състав "Ереберенция" и танцов състав "Лайоет" от Франция-гр.Париж, детски танцов състав "Цветан Димов " от гр.Скопие –Македония, танцов състав "Танаско Радич" от гр.Чачак –Сърбия , танцов състав от гр. Сремска Бистрица – Сърбия ,танцов състав от гр. Врасна – Гърция , гостували ни за празника на селото „Трифон Зарезан”;фолклорен ансамбъл „Подареш” Македония , гостували ни за празника на селото „Трифон Зарезан”

Особено място за развитие на читалищна дейност заема инициативата за проучване и популяризиране на местни обичаи и традиции като:"бъднуване, "коледуване "къпанки" ,"обредно зарязване на лозята в деня на лозаря","Българска сватба".Повечето от тях са представяни във вид на фолклорен театър на концерти и фолклорни фестивали . Всички гости на читалището се посрещат в оформения битов кът с организирана и представена художествена програма от самодейците към читалището .Продължава инициативата за обогатяване на битовия кът с предмети от бита и поминъка на Брестовица .

Като единствен център за културна дейност в селото ни , читалището взаимодейства много добре с органите на държавна власт –Община „Родопи”,Кметство, училище, ДГ „Първи юни“, кооперации ,колективи и еднолични фирми, ловна дружинка „Глиган” и други на територията на Брестовица и извън нея. Отношенията ни се изграждат в духа на взаимно уважение, толерантност, зачитане интереса и самоуправлението на отделните организации.

Богатата и разнообразна дейност на Читалище "Съзнание" през последните години даде възможност на членовете на читалищното настоятелство да натрупат опит в планиране, организиране, мотивиране, ръководене и контролиране на дейностите, залегнали в програмата за развитие .

**Председател ЧН:**

**/З.Мерджанова/**